แนวโน้มดัชนีเช้าแกว่งแคบ
นักวิเคราะห์ฯคาดตลาดหุ้นไทยเช้านี้แกว่งแคบ แนวเดียวกับตลาดภูมิภาค Fund Flow เป็นแรงผลักดันหลังบาทยังแข็งค่า
29 ก.ย. 2553

นักวิเคราะห์ฯคาดตลาดหุ้นไทยเช้านี้แกว่งแคบ แนวเดียวกับตลาดภูมิภาค Fund Flow เป็นแรงผลักดันหลังบาทยังแข็งค่า
นายจักรกริช เจริญเมธาชัย รองกรรมการผู้จัดการ ฝ่ายกลยุทธ์การลงทุน บล.โกลเบล็ก กล่าวว่า ตลาดหุ้นไทยเช้านี้คาดว่าจะแกว่งตัวในกรอบแคบ ในทิศทางเดียวกับตลาดหุ้นอื่นในภูมิภาคเอเชียที่เช้านี้แกว่งแคบ โดยตลาดบ้านเรายังได้รับแรงผลักดันจาก Fund Flow ที่ไหลเข้ามาอย่างต่อเนื่อง เนื่องจากค่าเงินบาทยังคงแข็งค่าและเช้านี้ได้แข็งขึ้นมาจะทะลุ 30.50 บาท แล้วในช่วงเช้านี้
อย่างไรก็ดี เงินทุนที่ไหลเข้ามาในตลาดบ้านเรามองว่าเป็นการเข้ามาเก็งกำไรระยะสั้น ตามปัจจัยพื้นฐานทางเศรษฐกิจไทยที่ดูดีขึ้น และการเข้ามาของพวกเฮดจ์ฟันด์ก็เป็นการเข้ามาเล่นเก็งกำไรหุ้น ซึ่งปัจจุบันราคาหุ้นมี upside เหลือน้อยแล้ว ดังนั้นจากนี้ไปนักลงทุนควรจะระวังการลงทุนให้มาก  พร้อมให้แนวรับ 953 จุด แนวต้าน 965 จุด